Rețeaua Facebook a început ofensiva contra paginilor ce promovează știri false și în România. Care este „pedeapsa”? Scade la zero reach-ul știrilor postate.

O primă victimă colaterală a acestei măsuri este site-ul de satiră Times New Roman, care a fost considerat de Facebook drep „fake news”.

Publicitate

Anunțul a fost făcut de Alex Dona, managing partner la Times New Roman, pe pagina sa de Facebook. „TNR a fost considerat de Facebook ca fiind fake news. Știu că de multe ori noi doar prezicem viitorul dar totuși...”, a scris Dona, managing partner TNR și responsabilul cu vânzările.

El a explicat la comentarii că pagina cu peste 500.000 de fani a avut postări cu reach zero. El a precizat, tot în comentarii, că se lucrează la rezolvarea problemei.

Pe pagina de Facebook Times New Roman, cele mai recente postări au doar câteva like-uri, în timp ce postări de acum câteva zile adunau sute sau chiar mii de like-uri, share-uri sau comentarii.

Iulia Bunea

iulia.buneapaginademedia.ro